CELEX: 32016R1253
Language: et
Date: 2016-07-29 00:00:00
Title: Komisjoni rakendusmäärus (EL) 2016/1253, 29. juuli 2016, millega muudetakse määrust (EL) nr 92/2010 seoses tolliasutuste ja riikide statistikaasutuste vahelise teabevahetuse ning statistika koostamisega (EMPs kohaldatav tekst)

30.7.2016   
               
               
                  ET
               
               
                  Euroopa Liidu Teataja
               
               
                  L 205/12
               
            KOMISJONI RAKENDUSMÄÄRUS (EL) 2016/1253,
      29. juuli 2016,
      millega muudetakse määrust (EL) nr 92/2010 seoses tolliasutuste ja riikide statistikaasutuste vahelise teabevahetuse ning statistika koostamisega
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 6. mai 2009. aasta määrust (EÜ) nr 471/2009, mis käsitleb ühenduse statistikat väliskaubanduse kohta kolmandate riikidega ning millega tunnistatakse kehtetuks nõukogu määrus (EÜ) nr 1172/95 (1), eriti selle artikli 6 lõiget 1 ja artikli 7 lõiget 2,
      ning arvestades järgmist:
      
                  (1)
               
               
                  Määrusega (EÜ) nr 471/2009 kehtestatakse ühine raamistik kolmandate riikidega toimuva kaubavahetusega seotud Euroopa statistika süstemaatiliseks koostamiseks. Selle statistika peamine andmeallikas on tollideklaratsioonid. Kõnealune määrus võeti vastu selleks, et võtta arvesse konkreetseid uusi tollivormistuse lihtsustusi, mida hakati rakendama vastavalt Euroopa Parlamendi ja nõukogu määrusele (EÜ) nr 450/2008 (2) („ajakohastatud tolliseadustik“). See oli seotud eelkõige „enesehindamisega“, mis pidi hõlmama vabastust deklaratsiooni esitamisest tolliasutustele ja keskse tollivormistuse süsteemi, milles saaks tolliformaalsusi täita nii ekspordi kui ka impordi puhul rohkem kui ühes liikmesriigis.
               
            
                  (2)
               
               
                  Euroopa Parlamendi ja nõukogu määrusega (EL) nr 952/2013 (3) („liidu tolliseadustik“) tunnistati ajakohastatud tolliseadustik kehtetuks ja asendati alates 1. maist 2016 nõukogu määrusega (EMÜ) nr 2913/92 (4) kehtestatud tollieeskirjad.
               
            
                  (3)
               
               
                  Komisjoni rakendusmääruses (EL) 2016/578 (5) on sätestatud liidu tolliseadustiku artiklis 280 osutatud tööprogramm ja selles käsitletakse elektroonilisi tollisüsteeme, mis tuleb liidu tolliseadustiku kohaselt välja töötada.
               
            
                  (4)
               
               
                  Kuni sellised elektroonilised süsteemid kasutusele võetakse, pakub komisjoni delegeeritud määrus 2016/341 (6) („üleminekuperioodi delegeeritud õigusakt“) üleminekumeetmeid teabe vahetamiseks tolliasutuste endi ning tolliasutuste ja ettevõtjate vahel ja selle säilitamiseks.
               
            
                  (5)
               
               
                  Määrust (EÜ) nr 471/2009 rakendati komisjoni määrusega (EL) nr 92/2010 (7).
               
            
                  (6)
               
               
                  Määrust (EL) nr 92/2010 on vaja kohandada liidu tolliseadustiku sätetega seoses tolliasutuste ja riikide statistikaasutuste vahelise teabevahetuse konkreetsete menetlustega ja eelkõige seoses tollilihtsustusega, mida nimetatakse „keskseks tollivormistuseks“ ja mis on ette nähtud liidu tolliseadustiku artikliga 179.
               
            
                  (7)
               
               
                  Koostatud statistika peaks kajastama tolliasutuste nõusolekut lihtsustada tollideklaratsioonide koostamist erinevatesse tariifistiku alamrubriikidesse kuuluva kauba puhul.
               
            
                  (8)
               
               
                  Teabe saamiseks liikmesriikidevaheliste majanduslikult oluliste liikumiste kohta pärast tollivormistust, importimisel või enne seda, eksportimisel, tuleks võtta meetmeid, et tuvastada asjaomased liikmesriigid kaubandusstatistika eesmärgil.
               
            
                  (9)
               
               
                  Muudatusi, mis tingivad liikmesriikidelt komisjonile (Eurostat) andmete edastamise kohandamise, tuleks hakata kohaldama üksnes aruandekuude suhtes, alates 2017. aasta jaanuarist.
               
            
                  (10)
               
               
                  Määrust (EL) nr 92/2010 tuleks vastavalt muuta.
               
            
                  (11)
               
               
                  Käesolevas määruses sätestatud meetmed on kooskõlas kolmandate riikidega peetava kaubavahetuse statistikat käsitleva komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EL) nr 92/2010 muudetakse järgmiselt.
      
                  1)
               
               
                  Artikkel 1 asendatakse järgmisega:
                  „Artikkel 1
                  Tolliasutuste ja riikide statistikaasutuste andmevahetuse üksikasjad
                  1.   Käesolevas määruses kasutatakse järgmisi mõisteid:
                  a)   „keskne tollivormistus üleminekuperioodil“– Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) (*) („liidu tolliseadustik“) artiklis 179 osutatud keskne tollivormistus, mis hõlmab rohkem kui ühe liikmesriigi tolliasutusi ning mille puhul tolliasutustevahelise teabe vahetamise vahendid on hõlmatud komisjoni delegeeritud määruse (EL) 2016/341 (**) artikliga 18;
                  b)   „automaatne keskne tollivormistus“– keskne tollivormistus, mis hõlmab rohkem kui ühe liikmesriigi tolliasutusi, ning mille puhul tolliasutustevahelise teabe vahetamise vahendid on hõlmatud liidu tolliseadustiku (***) artiklis 280 osutatud tööprogrammis määratletud vastava riikidevahelise elektroonilise süsteemiga impordi või ekspordi keskseks tollivormistuseks.
                  2.   Riiklikud tolliasutused esitavad riigi statistikaasutustele viivitamata ja hiljemalt selle kuu jooksul, mis järgneb tollideklaratsioonide vastuvõtmise või nende kohta otsuse tegemise kuule, andmed impordi ja ekspordi kohta, mis põhinevad tollideklaratsioonidel,
                  
                              a)
                           
                           
                              mis esitati kõnealustele asutustele või
                           
                        
                              b)
                           
                           
                              mille puhul on neil komisjoni rakendusmääruse (EL) 2015/2447 (****) artikli 225 kohaselt otsene elektrooniline juurdepääs lisadeklaratsioonile loaomaniku süsteemi kaudu.
                              Tolliasutused esitavad riigi statistikaasutustele läbivaadatud impordi- ja ekspordiandmed, kui juba esitatud statistilisi andmeid on muudetud.
                           
                        Riigi statistikaasutusele tollideklaratsioonidel põhinevate andmete esitamise kohustus ei kehti tollideklaratsioonide suhtes, mis on hõlmatud automaatse keskse tollivormistusega ja mis tuleb esitada lõike 3 kohaselt teisele liikmesriigile.
                  Esimene lõik ei mõjuta riigi statistikaasutuste õigusi seoses juurdepääsuga haldusandmetele ja nende kasutamisega, millele on osutatud Euroopa Parlamendi ja nõukogu määruse (EÜ) nr 223/2009 (*****) artiklis 17a.
                  3.   Vastastikuse elektroonilise andmevahetuse mehhanismi kasutuselevõtmise kuupäevast alates vastavalt määruse (EÜ) nr 471/2009 artikli 7 lõikele 2, st niipea kui vastav liikmesriik kohaldab automaatset keskset tollivormistust, kohaldatakse järgmist.
                  Kui tollideklaratsioon on hõlmatud automaatse keskse tollivormistusega, tagab tolliasutus, kellele kõnealune tollideklaratsioon esitatakse, et kõnealusest tollideklaratsioonist pärit andmete koopiad edastatakse sama, lõike 2 esimeses lõigus sätestatud ajavahemiku jooksul selle liikmesriigi tolliasutusele, kus kaubad paiknevad tolliprotseduurile lubamise ajal. Andmete edastamise kohustus kehtib ka tollideklaratsiooni suhtes, mille puhul on rakendusmääruse (EL) 2015/2447 artikli 225 kohaselt otsene elektrooniline juurdepääs lisadeklaratsioonile loaomaniku süsteemi kaudu.
                  Andmete edastamine loetakse tagatuks ning tähtaeg täidetuks, kui liikmesriikidevaheline andmete edastamine toimub korra alusel, mis on sätestatud rakendusmääruse (EL) 2015/2447 artiklites 231 ja 232.
                  Andmeid vastu võttev tolliasutus edastab need viivitamata riigi statistikaasutusele. See ei mõjuta siiski riigi statistikaasutuste õigusi seoses juurdepääsuga haldusandmetele ja nende kasutamisega, millele on osutatud määruse (EÜ) nr 223/2009 artiklis 17a.
                  4.   Tolliasutused kontrollivad riigi statistikaasutuste taotluse korral enda esitatud impordi- ja ekspordiandmete õigsust ja täielikkust.
                  
                     (*)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1)."
						
                  
                     (**)  Komisjoni 17. detsembri 2015. aasta delegeeritud määrus (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446 (ELT L 69, 15.3.2016, lk 1)."
						
                  
                     (***)  Uusim on komisjoni 11. aprilli 2016. aasta rakendusotsus (EL) 2016/578, millega kehtestatakse liidu tolliseadustikus sätestatud elektrooniliste süsteemide väljaarendamise ja kasutuselevõtmise tööprogramm (ELT L 99, 15.4.2016, lk 6)."
						
                  
                     (****)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558)."
						
                  
                     (*****)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).“"
						
               
            
                  2)
               
               
                  Artikli 2 lõike 1 punkt a asendatakse järgmisega:
                  
                              „a)
                           
                           
                              andmed impordi ja ekspordi kohta, mille tolliasutused on esitatud artiklis 1 osutatud kohustuste kohaselt;“.
                           
                        
            
                  3)
               
               
                  Artikli 2 lõiget 2 muudetakse järgmiselt:
                  
                              i)
                           
                           
                              punkt g asendatakse järgmisega:
                              
                                          „g)
                                       
                                       
                                          kaubakoodi;
                                          kui statistika koostamisel kasutatakse määruse (EÜ) nr 471/2009 artikli 4 lõikes 1 osutatud andmeallikat ning kõnealust andmeallikat mõjutab riigi statistikaasutuste andmetel liidu tolliseadustiku artiklis 177 osutatud tolliasutuste nõusolek, tagavad riigi statistikaasutused oma koostatud statistikas võimaluse tuvastada andmed, mille asjakohasust või kvaliteeti kõnealune nõusolek mõjutab;“;
                                       
                                    
                        
                              ii)
                           
                           
                              punkt h asendatakse järgmisega:
                              
                                          „h)
                                       
                                       
                                          liikmesriigi, kus kaubad paiknesid tolliprotseduurile lubamise ajal. Riigi statistikaasutustel on kõnealuste andmete koondamise kohustus siiski üksnes siis, kui import või eksport seondub tollideklaratsioonidega, mis on hõlmatud keskse tollivormistusega üleminekuperioodil;
                                          liikmesriigi, kus tollideklaratsioon esitatakse. Riigi statistikaasutustel on kõnealuste andmete koondamise kohustus siiski üksnes siis, kui import või eksport seondub tollideklaratsioonidega, mis on hõlmatud automaatse keskse tollivormistusega;“
                                       
                                    
                        
                              iii)
                           
                           
                              punkt i asendatakse järgmisega:
                              
                                          „i)
                                       
                                       
                                          impordi puhul sihtliikmesriigi.
                                          Selliste impordiandmete puhul, mille kohta sihtliikmesriigi tolliandmed ei ole kättesaadavad, kasutavad liikmesriigid mis tahes muid tollideklaratsiooni andmeid, mida nad peavad asjakohaseks väliskaubandusstatistika koostamiseks sihtliikmesriikide kaupa.
                                          Kui riigi statistikaasutustel ei ole võimalik saada otsest või kaudset teavet kõnealuse statistika koostamiseks, märgivad nad geonomenklatuuri koodi „QV“, kui nad leiavad, et sihtliikmesriik erineb liikmesriigist, kus kaubad paiknesid tolliprotseduurile lubamise ajal;“
                                       
                                    
                        
                              iv)
                           
                           
                              punkt j asendatakse järgmisega:
                              
                                          „j)
                                       
                                       
                                          ekspordi puhul tegeliku ekspordiliikmesriigi.
                                          Ekspordiandmete puhul, mille kohta tegeliku ekspordiliikmesriigi tolliandmed ei ole kättesaadavad, kasutavad riigi statistikaasutused mis tahes muid tollideklaratsiooni andmeid, mida nad peavad asjakohaseks väliskaubandusstatistika koostamiseks tegelike ekspordiliikmesriikide kaupa.
                                          Kui riigi statistikaasutustel ei ole võimalik saada otsest või kaudset teavet kõnealuse statistika koostamiseks, märgivad nad geonomenklatuuri koodi „QV“, kui nad leiavad, et tegelik ekspordiliikmesriik erineb liikmesriigist, kus kaubad paiknesid tolliprotseduurile lubamise ajal;“
                                       
                                    
                        
                              v)
                           
                           
                              punkt l asendatakse järgmisega:
                              
                                          „l)
                                       
                                       
                                          impordi puhul saatja- või lähteriigi;“.
                                       
                                    
                        
            
                  4)
               
               
                  Artikli 2 lõike 3 esimene lause asendatakse järgmisega:
                  „Statistika sisaldab puuduvate, hilinenud või puudulike andmete kohandusi.“
               
            
                  5)
               
               
                  Artikli 2 lõike 4 esimene lause asendatakse järgmisega:
                  „Liikmesriigid võivad alla statistilist läve jäävate üksiktehingute puhul koguda määruse (EÜ) nr 471/2009 artikli 6 lõikes 1 määratletust vähem üksikasjalikke andmeid.“
               
            Artikkel 2
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Artikli 1 lõikeid 3 ja 4 kohaldatakse vaatlusperioodide suhtes alates 2017. aasta jaanuarist.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 29. juuli 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 152, 16.6.2009, lk 23.
      
         (2)  Euroopa Parlamendi ja nõukogu 23. aprilli 2008. aasta määrus (EÜ) nr 450/2008, millega kehtestatakse ühenduse tolliseadustik (ajakohastatud tolliseadustik) (ELT L 145, 4.6.2008, lk 1).
      
         (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
      
         (4)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         (5)  Komisjoni 11. aprilli 2016. aasta rakendusotsus (EL) 2016/578, millega kehtestatakse liidu tolliseadustikus sätestatud elektrooniliste süsteemide väljaarendamise ja kasutuselevõtmise tööprogramm (ELT L 99, 15.4.2016, lk 6).
      
         (6)  Komisjoni 17. detsembri 2015. aasta delegeeritud määrus (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446 (ELT L 69, 15.3.2016, lk 1).
      
         (7)  Komisjoni 2. veebruari 2010. aasta määrus (EL) nr 92/2010, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) tolliasutuste ja riikide statistikaasutuste vahelise teabevahetuse, statistika koostamise ja kvaliteedihindamise osas (ELT L 31, 3.2.2010, lk 4).